22 տարի բանակում ծառայած զինծառայողը իր բուժման ծախսերը հոգալու խնդրանքով դիմել է տարբեր գերատեսչությունների՝ ստանալով մերժումներ։ Գլխավոր շտաբի 2015 թ․ պատասխանում ասվում է․ «Չարորակ նորագոյացությունները ներառված են այն հիվանդությունների ցանկում, որոնց առկայության դեպքում դիսպանսերային եւ բժշկական հաստատություններին դեղերը տրվում են անվճար, ինչի համար անհրաժեշտ է սահմանված կարգով դիմել նեղ մասնագիտացված բուժհաստատություն։ Ձեր բուժման համար անհրաժեշտ «Հերցեպտին» դեղամիջոցը համարվում է խիստ թանկ և ԶՈւ ռազմաբժշկական հանձնաժողովի ծախսային ցանկում ներառված չէ»։